alexandrainst/scandi-wiki huggingface dataset:
Odd Dahl

Odd Dahl (født 3. november 1898 i Drammen, død 2. juni 1994 i Bergen) var en norsk ingeniør og flyger. Til tross for en svært begrenset formell utdannelse gjorde Odd Dahl en meget oppsiktsvekkende internasjonal karriere. Han deltok som flyger på Roald Amundsens Maud-ekspedisjon. I løpet av ekspedisjonen utviklet Dahl seg til en meget kompetent instrumentmaker, denne kunnskapen bragte ham, etter ekspedisjonens avslutning, til en stilling ved Carnegie Institute i Washington D.C.. 

I 1936 ble Dahl tilknyttet Christian Michelsens institutt i Bergen hvor han senere bygde tre Van de Graaff-generatorer og en betatron. Odd Dahl deltok sentralt i de innledende internasjonale arbeidsgruppene som førte til opprettelsen av CERN og han og var 1953–54 leder for den gruppen som planla byggingen av proton-synkrontron-maskinen.

Priser og utmerkelser 
 1931 – Prisbelønnet av American Association for the Advancement of Science
 1951 – Prisbelønnet av Den Norske Ingeniørforening

 1926 – St. Olavs Orden for deltakelse på «Maud»-ekspedisjonen
 1952 – Æresdoktor ved Universitetet i Bergen
 1952 – Kommandør av St. Olavs Orden
 1952 – Kommandør av den nederlandske Oranje-Nassau-ordenen
 1952 – Medlem av Vitenskapsakademiet

Filmografi 
 1926 – Med Maud over Polhavet
 CMR 2011- Dr. Odd Dahl - praktisk og teoretisk geni- Copyright CMR- link film

Referanser 

Norske ingeniører
Luftfartspionerer
Kjernefysikere
Personer tilknyttet Chr. Michelsens Institutt
Personer tilknyttet CERN
St. Olavs Orden
Æresdoktorer ved Universitetet i Bergen
Medlemmer av Det Norske Videnskaps-Akademi
Instrumentmakere
Personer fra Drammen kommune
Gjærsag

En gjærsag, også kalt gjæresag, gjæringssag eller vinkelsag, er en sag som er spesielt beregnet til å sage rette flater som har en bestemt vinkel i forhold til lengderetningen, eksempelvis på en planke eller list. En gjærsag har vinkelinnstillinger for både horisontalplanet og vertikalplanet. De skjærer nøyaktige og jevne snitt, hvilket eksempelvis er nyttig når man skal legge lister rundt dører, vinduer eller til billedrammer, og må ha nøyaktig 45 grader vinkel i det ene planet og 90 grader vinkel i det andre planet. 

En gjærsag kan ha et stativ som holder en vanlig håndsag med sagblad i riktig plan i forhold til emnets retning. Maskindrevne gjærsager har ofte roterende runde sagblader. Holderen har justeringsmuligheter slik at de to vinkelskalaene kan bli stilt inn nøyaktig. En slik sag må justeres før den taes i bruk, ellers blir flatene skjeve og sammenføyningene vil sprike.

Historie 
1923 ble radialarmsagen oppfunnet av Raymond Dewalt i USA. Radialarmsagen var forgjengern til den elektriske gjærsagen og selskapet som oppfunnet radialarmsagen heter i dag DeWalt. Gjærsagen kan sees på som en videreutvikling av gjæringskassen, og kan i så måte sees på som en «justerbar» gjæringskasse.

Bruk i dag 
Rene elektriske gjærsager har lenge vært populære både blant fagfolk og til hjemmebruk, men har de senere årene i stor grad blitt erstattet av den mer allsidige kapp- og gjærsagen.

Se også 
 Sag
 Kappsag 
 Stikksag
 Sirkelsag
 Håndsirkelsag

Referanser 

Sager
Elektrisk verktøy
Trearbeidsverktøy
VM i friidrett 2015

VM i friidrett 2015 ble avviklet i perioden 22. til 30. august 2015 i Beijing i Kina. Øvelsene fant sted i Beijings nasjonalstadion, «Fugleredet», og var det største arrangementet på arenaen siden Sommer-OL 2008.

Kandidater
Kandidater var:
 Beijing, Kina
 London, Storbritannia, trakk søknaden på grunn av usikkerhet om OL-arenaen kunne brukes for VM.
 Chorzów, Polen, utslått i tidligere omgang.
Beijing ble valgt den 20. november 2010.

Resultater

Menn

Kvinner

Medaljefordeling

Referanser

Eksterne lenker
Hasselbakken

Hasselbakken er en villa i Askerveien 47, Asker sentrum. Den er lokaler for Asker frivilligsentral. Hasselbakken er også kjent som et kunstnerhjem ettersom ekteparet Kitty og Gustav Wentzel eide huset og bodde her fra 1892 til 1901. Ekteparet eide i denne tiden også Wentzel-hytta på Vardåsen i Asker

Eiendommen, som er i sveitserstil, ble bygd i 1884 av bonden og forretningsmannen Knud Asker (1819–1906) på Østre Asker gård. Asker kommune kjøpte villaen i 1992, og brukte den først til kulturskole, fra 2009 til frivilligsentral. 

Plassen foran villaen fikk i 2010 navnet Wentzels plass. Serveringsstedt i huset kalles Kitty's kafé. Gustav Wentzel utførte  tre veggmalerier i villaen. Disse ble på 1980-tallet donert til Asker kommune av villaens daværende eiere, og finnes pr 2010 i den gamle herredsstyresalen på Venskapen. Frivilligsentralen ønsker å tilbakeføre disse til villaen.

Eksterne lenker 
 
 askerbibliotek.no: Det gamle Asker
 asker.frivilligsentral.no: Historie

Byggverk i Asker
Kulturminner i Asker
Norske kunstnerhjem
Radikal Ungdom

Radikal Ungdom af 1994, oftest bare Radikal Ungdom (RU), er ungdomsorganisasjonen til det sosialliberale partiet Radikale Venstre i Danmark. Organisasjonen ble stiftet 30. april 1994, etter at den tidligere ungdomsorganisasjonen, Radikal Ungdom, ble oppløst som følge av den såkalte tippemiddelsaken, hvor flere ungdomsorganisasjoner ble funnet skyldige i medlemsjuks. Radikal Ungdom er medlem av tre internasjonale paraplyorganisasjoner: Nordens Liberale og Radikale Ungdom, European Liberal Youth og International Federation of Liberal Youth.

Historie 
Radikal Ungdom ble opprettet som en landsomfattende organisasjon i 1911, med basis i forløperen Københavns radikale Ungdomsklub fra 1904, som Den radikale Ungdoms Forbund (senere Radikal Ungdoms Landsforbund). På det stiftende landsmøtet i Randers i 1911 ble det bestemt at Radikal Ungdom skulle arbeide i prinsipiell tilslutning til Odense-programmet som lå til grunn for stiftelsen av Radikale Venstre i 1905. Helt fra begynnelsen har Radikal Ungdom samarbeidet tett med de øvrige av landets sosialliberale ungdomsorganisasjoner. I 1970-årene stod organisasjonen fast ved den tradisjonelle radikale antimilitaristiske linjen, og var kritisk til den mer borgerlige linjen som Hilmar Baunsgaard representerte.

Radikal Ungdom var medstifter av Folkebevægelsen mod EF i 1972, forlot bevegelsen i 1985, men oppfordret allikevel til å stemme imot EF-medlemskap ved folkeavstemningene i 1972 og 1986. Ved folkeavstemningene i 1992 og 1993 anbefalte Radikal Ungdom derimot folket til å stemme for EU-medlemskap. Radikal Ungdom støttet Folkebevægelsen mod EF ved valgene til Europaparlamentet i 1979 og 1984 og støttet Radikale Venstre i 1989. I dag er Radikal Ungdom fortsatt positive til det danske EU-medlemskapet.

I 1994 ble Radikal Ungdom oppløst som følge av den såkalte tippemiddelsaken, hvor flere ungdomsorganisasjoner, især de politiske, ble funnet skyldige i å ha jukset med medlemstall for å oppnå større økonomisk støtte. Samme år ble organisasjonen gjenopprettet, og i årene etter vaier den liberale fanen høyt. Moderpartiet Radikale Venstre var i regjering med Socialdemokratiet, men Radikal Ungdom talte for omfattende velferdsreformer, militær inngripen i det tidligere Jugoslavia, skattelettelser og avskaffelse av etterlønnen. Synspunktene vant ikke særlig støtte hos hverken Socialdemokratiet eller Radikale Venstre, og uenighetene mellom Radikal Ungdom og moderpartiet var ofte omtalt i pressen. Frem mot årtusenskiftet foreslo Radikal Ungdom å avskaffe folkepensjonen og erstatte den med tvungen privat pensjonssparing, og støttet dessuten legalisering av hasj og økt boligbeskatning.

Formenn etter 1994 
Lukas Lunøe 2019-2020
Sigrid Friis Proschowsky 2017–2019
Victor Boysen 2015–2017
Christopher Røhl 2013–2015
Ditte Søndergaard 2011–2013
Simon Dyhr 2009–2011
Emil Dyred 2008–2009
Andreas Steenberg 2006–2008
Zenia Stampe 2003–2006
Simon Emil Ammitzbøll 2000–2003
Majken Fjeldgaard Arensbach 1999–2000
Christian Brix Mølle 1997–1999
Anders Thomsen 1996–1997
Morten Rixen 1994–1996

Referanser

Eksterne lenker 
 

Politiske ungdomspartier i Danmark
Politiske partier etablert i 1994
1994 i Danmark
Kanal 10 Norge

Kanal 10 Nor er en norsk TV-kanal som startet prøvesendinger 1. november 2010. Kanalen har en kristen profil og består av norske og svenske programmer. Kanal 10 Nor sender 24 timer i døgnet og viser blant annet forkynnelser, møter, intervjuer, bønneprogrammer, ulike type reportasjer, musikkprogrammer og kristne etiske filmer. Foreløpig sender kanalen på Thor-6 satellitten via parabol, i tillegg til direkte streaming i kanalens egen nett-TV. Det jobbes med videre distribusjon. Kanal 10 Nor er en gren av Kanal 10 Swe, Sveriges eneste kristne TV-kanal. Hovedkontoret ligger i Älmhult i Sør-Sverige, men den norske utgaven har egne lokaler og studio i Oslo. Daglig leder er Øyvind Rygg.

Referanser

Eksterne lenker 
 Kanal 10 Nor

Norske TV-kanaler
TV-kanaler etablert i 2010
TLC Norge

TLC Norge er en norsk TV-kanal som ble lansert 4. mars 2010 og eies av Discovery Norway. Kanalen erstattet Discovery Travel & Living i Norge. TLC Norge distribueres av Allente, Riks-TV, Altibox og Telia.

Stikkordene for kanalen er krim, interiør, matlaging, drama, tatovering, trend i tillegg til en rekke andre livsstilprogrammer. TLC Norge er en underholdningskanal som retter seg spesielt mot kvinner i aldersgruppen 25 til 49 år.

Referanser

Eksterne lenker 
 

Discovery Communications
Norske TV-kanaler
TV-kanaler etablert i 2010
Låby skole

Låby skole er en barneskole i Halden. Skolen har elever fra 1-7. trinn, og betjener boligområdene vest i Halden by. Skolen er avgiverskole til Strupe Ungdomsskole. Rektor siden 2017 er Fredrik Holm, som tok over fra Kent-Arne Andreassen (rektor 2010-2017). Skolen ble påbegynt i 1981, da Sentrum skole fylte hundre år, og stod ferdig til innflytting i 1982. Det er ca 300 elever, 25 lærere og 15 miljøarbeidere ved skolen.

Skolen er oppført i lave mursteinsbygninger, og har klassetrinnspaviljonger i separate hus: Eika, Furua, Thor Heyerdahl-bygget, Anne Cath. Vestly-bygget, Ole-Gunnar Solskjær-bygget og Ole Evenrud-bygget er de sentrale bygningene.

Referanser

Eksterne lenker
  Låby skole – Halden kommune. Besøkt 21. november 2010.

Barneskoler i Viken
Utdanning i Halden
Sovepose

Sovepose er en pose laget av tekstil til å sove i. 

Soveposer blir spesielt brukt ved overnattinger i telt, men kan også brukes i åpen natur eller i seng, istedenfor sengetøy. Soveposene er polstret, og gir beskyttelse mot kulde, ideelt ved overnatting ute i kalde strøk. Noen soveposer med glidelås kan åpnes fullstendig til et teppe; disse kalles i Norge for teppeposer.

Temperaturmerking 
Soveposer deles ofte inn i tresesong- (vår, sommer, høst) og helårsposer.

Soveposer solgt i Europa er merket med temperaturgrenser i henhold til standarden ISO 23537-1 som ble opprettet i 2016. Denne bygde igjen på den europeiske normen EN 13537 fra 2005. Standarden angir testmetoder og at soveposer skal merkes med fire temperaturer:

 Øvre grense, temperaturen som en «standard» voksen mann kan ha en komfortabel natts søvn i uten for mye svetting.
 Komfortsone, et temperaturintervall basert på at en «standard» kvinne skal ha en komfortabel natts søvn.
 Nedre grense, den laveste temperaturen en «standard» voksen mann kan ha en komfortabel natts søvn.
 Ekstremgrense, den laveste temperaturen en «standard» voksen man skal kunne overleve. Ekstremgrensen er tiltenkt spesielle overlevelsessituasjoner, og det anbefales ikke å ligge nær denne grensen til normal bruk.

Overgangen mellom komfortsone og nedre grense blir ofte ansett som en god måte å velge ut sovepose på.

Graderingen av en sovepose indikerer den laveste temperaturen som en gjennomsnittlig person vil klare å holde seg varm. For eksempel vil en «0 °C sovepose» holde en gjennomsnittlig person varm ved 0 °C, men ikke nødvendigvis på en komfortabel måte.

Se også 
 Bivuakk
 Liggeunderlag
 Fjellduk

Eksterne lenker 
 

Reiseeffekter
Imran Saber

Mohammad Imran Saber (født 11. januar 1978) også omtalt om «Onkel Skrue», «Sheriffen» og «Finansministeren», er en norsk-pakistaner dømt for vold, vinning og narkotikaforbrytelser. 

Saber ble kjent med David Toska på 1990-tallet.. Han er omtalt som Toskas «finanssjef».

Tidlige dommer 
Han ble i oktober 1998 dømt til 60 dagers betinget fengsel, og i desember 1998 og 2001 ble han idømt samfunnstjeneste. I januar 2002 ble han dømt til 120 dagers fengsel, men ble frikjent etter soning. Han ble derfor tilkjent erstatning på  kroner samt sakskostnader i en dom i Oslo tingrett fra 2009.

Koffertsaken 
Mens Toska var siktet og ettersøkt i forbindelse med Nokas-ranet, fikk Saber oppdraget med å inndrive fem millioner kroner som var lånt fra Toska til Thomas Øye. Dette kommer frem av dommen mot Saber i «koffertsaken» i 2005.

Wonderboy 
Saber ble i 2008 dømt til tre års fengsel i den såkalte «Wonderboy»-saken, for smugling av 100 kilo hasj og heleri av 4,3 millioner kroner av utbyttet etter Nokas-ranet som David Toska investerte i narkotika.

Skrik-maleriene 
Han er beskrevet som hovedmannen bak tilbakeføringen av Munch-maleriene «Skrik» og «Madonna». Enkelte har ment at han fikk betydelig strafferabatt i Wonderboy-saken som følge av dette.

Yaazz 
Saber var på midten av 2000-tallet involvert i Thomas Øyes prosjekt Yaazz. Sabers rolle var å hente inn kapital fra ukjente investorer.

Online Gaming Industry LTD 
Imran Saber var inne på investorsiden i flere norske online kasinoer. Under soning ved Bastøy fengsel i 2009 rekrutterte han kunder til kasinoene Maxbet24.

Drapsforsøk 
I 2010 ble Saber skutt av ukjente gjerningsmenn ved Jordal idrettshall. Ingen ble tiltalt eller dømt for skuddene på Jordal i 2010. Ifølge norsk politi ble han igjen utsatt for drapsforsøk sommeren 2015.

Referanser 

Nordmenn dømt for narkotikaforbrytelser
Rena Idrettslag

Rena Idrettslag er et norsk idrettslag fra Rena i Åmot kommune. Idrettslaget driver med fotball, friidrett, langrenn, turn, sykkel, svømming og orientering.

Tabellen

Divisjonsutvikling

Meritter

Kretsmesterskap
 5. divisjon, Indre Østland: (2010)

Idrettslag i Hedmark
Idrettslag etablert i 1892
Fotballag i Hedmark
Fotballag etablert i 1892
Sport i Åmot
Skøyteklubber i Hedmark
Artikler i skøytesportprosjektet
Foy (album)

Foy er et musikkalbum med Bengalo, utgitt i 2010.

Sporliste

 «Vandring»
 «To tragoudi ton gifton»
 «Plavi Most»
 «Jugo»
 «Hakka møkk»
 «Sila kale bal»
 «Jam In the Mountains»
 «Katreftizo»
 «Yahabibi»
 «Five In Berlin»

Musikkalbum fra 2010
Bengalo-album
Birthdaysongs

Birthdaysongs er et musikkalbum med Blister, utgitt i 2008.

Sporliste

CD 1
 «Freak»
 «Gina»
 «Mr. Jim Reeves»
 «Really Shook Your World»
 «Mercy»
 «Something In My Head»
 «Silver Gun»
 «Flying Dolphin»
 «Up All Night»
 «Divorced People»
 «No More»

CD 2
 «Gold»
 «My Boat»
 «Sure»
 «Happy»
 «Boy»
 «I'm In Love With a Girl»
 «Losing Friends»
 «Bad Ride»
 «Mountains of Memories»
 «Left You Alone»
 «Birthdaysong»
 «Moonshine»

Eksterne lenker 

Musikkalbum fra 2008
Blister-album
June Tårnes

June Tårnes (født 2. september 1990 i Slettaelva på Kvaløya i Tromsø) er en norsk kvinnelig fotballspiller som spiller som spiller for Røa. 

Tårnes Spilte for Slettaelva Sportsklubb fra seksårsalderen, og var delaktig i deres første triumf da laget i 2003 kom til finalen i Norway Cup. Tårnes scoret begge målene i semifinalen mot Fremad Amager. Finalen var mot Grei, og tromsølaget tapte 0-4.

Tårnes debuterte i 2006 for Fløya som 15-åring med dispensasjon, og spilte samtlige kamper for laget. Tårnes scoret allerede i sin første kamp for Fløya i et 3-7-tap for Team Strømmen. Hun scoret også i tredje runde mot Klepp og ble matchvinner hjemme mot Sandviken i fjerde runde.
Tårnes var i godt selskap med Tone Heimlund og Kristy Moore, og hun lærte mye. Hun scoret sitt og Fløyas siste mål for sesongen hjemme mot Liungen. Også i påfølgende sesong fikk Tårnes tillit, og hun scoret ett mål i et hjemmetap mot Kolbotn.

I 2008 ble Tårnes tatt ut til Norges J-19-landslag som spilte U-20-VM i Chile. Tårnes spilte samtlige tre kamper fra start. Hun ble i 2009 kaptein for J-19-landslaget under J-19-EM i Hviterussland. I kampen mot England ble Tårnes stygt taklet, og brakk benet. Det satte henne ut resten av 2009-sesongen. Hun kom noe for tidlig innpå i 2010 mot Arna-Bjørnar. Imidlertid ble det et kort comeback, da Tårnes igjen måtte ut med skade.

Den 22. november 2010 signerte Tårnes kontrakt med Røa etter å først takket nei til et tilbud fra Arna-Bjørnar og deretter å få tilbudet fra Fløya trukket tilbake.

Referanser 

Norske fotballspillere
Fotballspillere for IF Fløya
Fotballspillere for Røa IL
Fødsler i 1990
Dorothy Gish

Dorothy Elizabeth Gish (født 11. mars 1898 i Dayton i Ohio, død 4. juni 1968 i Rapallo i Italia) var en amerikansk skuespillerinne, og den yngre søsteren til skuespilleren Lillian Gish. Hun spilte både i stumfilmer og senere i filmer med lyd.

Karriere 

Gish ble introdusert for regissøren D. W. Griffith i 1912, og hun og søsteren Lillian begynte snart som skuespillere for filmstudioet Biograph Studios. Dorothy og Lillian Gish debuterte begge to i D. W. Griffith sin kortfilm An Unseen Enemy. Dorothy kom til å ha en av hovedrollene i over 100 kortfilmer i løpet av sin karriere som skuespiller, i mange av disse filmene var også søsteren Lillian med.

I filmen Hearts of the World (1918), en film om den første verdenskrig og ødeleggelsen av Frankrike under krigen, fant Dorothy sitt første fotfeste innen komedier, noe som fanget essensen av hennes sans for humor. Hun ble senere en stor stjerne i mange komiske filmer i mellomkrigstiden. Dorothy spesialiserte seg på pantomime og lett komedie, mens hennes søster, Lillian, dukket som oftest opp i tragiske filmroller. 

Mellom 1930 og frem til Gishs død i 1968, dukket hun bare opp i fem filmer. En av disse var filmen The Magnificent Yankee (1946) som presenterte Dorothy for Royale Theater. Hun har også gjort flere opptredener i forskjellige TV-serier på begynnelsen av 1950-tallet. Hennes siste filmopptreden før hun døde var med filmen The Cardinal fra 1963, der portretterte hun moren til den kvinnelige hovedpersonen.

Privatliv 
Dorothy var gift med den canadisk-fødte skuespilleren James Rennie (1890–1965) som hun møtte under en filminnspilling i 1920. De giftet seg senere samme år under en dobbel seremoni der også skuespilleren Constance Talmadge og forretningsmannen John Piagoglou giftet seg. De ble skilt i 1935. Dorothy giftet seg aldri på nytt etter dette.

Bortgang 
Dorothy Gish døde i 1968 på grunn av lungebetennelse i en alder av 70 år på en klinikk i Rapallo i Italia hvor hun hadde vært en pasient i cirka to år før hun døde. Da hun døde hadde hun sin søster Lillian ved sin side. Dorothy Gish ble gravlagt i Saint Bartholomew's Episcopal Church i New York City. Hennes søster Lillian ble gravlagt ved siden av henne da hun døde av naturlige årsaker i 1993.

Utmerkelser 
For hennes innsats som skuespiller ble Dorothy Gish tildelt en stjerne på Hollywood Walk of Fame ved 6385 Hollywood Boulevard i Hollywood i California.

Filmografi (utvalg) 
 1912 – An Unseen Enemy
 1912 – Two Daughters of Eve
 1912 – So Near, Yet So Far
 1912 – The Painted Lady
 1912 – The Musketeers of Pig Alley
 1912 – Gold and Glitter
 1912 – My Baby
 1912 – The Informer
 1912 – Brutality
 1912 – The New York Hat
 1912 – My Hero
 1912 – The Burglar's Dilemma
 1912 – A Cry for Help
 1914 – Judith og Holofernes
 1916 – Lille Bettys roman (Betty Of Greystone)
 1916 – Skandalen i Sackville (The Little School Ma'am)
 1921 – De to foreldreløse (Orphans of the Storm)
 1921 – Dronning uten krone (Nell Gwyn)
 1923 – Den spanske danserinne

Referanser

Eksterne lenker 
 

Skuespillere fra USA
Hollywood Walk of Fame
Personer fra Dayton
Fødsler i 1898
Dødsfall i 1968
Busta Ofte EP

Busta Ofte EP er en musikk-EP med Busta Ofte, utgitt i 2001. Dette ble bandets eneste plateutgivelse.

Sporliste

 «Busta ofte»
 «Hold opp»
 «Kjemikalia»

Eksterne lenker 
 

EP-plater fra 2001
Norske EP-plater
Norske hiphopalbum
Cakewalk (album)

Cakewalk er et musikkalbum med Cakewalk, utgitt i 1986. Dette er bandets debutalbum.

Sporliste

 «Ungdommen»
 «Av alle ting»
 «Ved en mur»
 «I frisinn»
 «For siste gang»
 «I år var i fjor»
 «Krigen er over»
 «Bak tusen øyne»
 «Mitt hus»
 «Petter, din sønn»

Debutalbum fra 1986
Norske musikkalbum
Vådeskudd (EP)

Vådeskudd er en musikk-EP med Cakewalk, utgitt i 1986.

Sporliste
 «Vådeskudd»
 «Min gode venn og elsker»
 «Mordere»

EP-plater fra 1986
Norske EP-plater
Ingen (EP)

Ingen er en musikk-EP med Cakewalk, utgitt i 1988. Dette ble bandets siste utgivelse.

Sporliste

 «Ingen»
 «Forklaring»
 «År»

EP-plater fra 1988
Norske EP-plater
Henans jordbruksuniversitet

Henans jordbruksuniversitet (kinesisk: 河南农业大学, pinyin: Hénán Nóngyè Dàxué) er et landsbruksuniversitet i byen Zhengzhou i provinsen Henan i Folkerepublikken Kina. Det ble grunnlagt i 1913.

Referanser

Eksterne lenker 
 Henans jordbruksuniversitet

Universiteter i Folkerepublikken Kina
Henan
Utdanningsinstitusjoner etablert i 1913
1913 i Asia
Halvor Fosli

Halvor Fosli (født 30. august 1961, fra Dalen i Telemark) er en norsk forlegger og forfatter. 

Fosli gikk på Nansenskolen 1980-81, ble cand.mag. i 1984, tok årsstudium i kulturfag ved Telemark distriktshøgskole i 1986 og magistergraden i sosiologi ved Universitetet i Oslo høsten 1992. Fosli har vært forlagsredaktør i Spartacus, Kagge og Aschehoug, drev eget forlag i fem år (Exlex forlag, 1994-99) og var redaktør for det faglitterære tidsskriftet Prosa 2000–2005.

Bibliografi 
 
 
 Kvite kull og svarte får. Ingeniørar i norsk skjønnlitteratur  Universitetsforlaget, 1996
 
 Bibelens visdom  Utvalgte sitat ved Halvor Fosli og John Stanghelle, Cappelen, 1996
 Oscar Wildes aforismer Gyldendal, 1996
 Litterær spørrebok. 395 spørsmål om norsk litteratur  Exlex Forlag, 1995
 [Johan Corneliussen:] Om Rukla. Illustrert «spørrebok» om en biperson. Redigert og utgitt av Halvor Fosli,  Exlex Forlag, 1995
  (Bragepris-nominert)

Referanser 

Norske forleggere
Norske forfattere
Norske redaktører
Personer fra Tokke kommune
Fødsler i 1961
Nils Victor Swensson

Nils Victor Swensson (født 22. mars 1896 i Trondheim, død 30. juli 1976 samme sted) var en norsk lege og politiker (H).

Han vokste opp i Swenssongården ved Torvet i Trondheim, der familien drev møbelhandel. Foreldrene var Pehr Gustaf Swensson og Julie Augusta Lynum. Nils Victor Swensson var yngre bror av lege og stortingsrepresentant Signe Swensson.

Han tok artium i 1914 og medisinsk embedseksamen i 1921. Han var først sykehuslege i Oslo og Bergen. I 1925 kom han tilbake til Trondheim. Han var overlege ved epidemiavdelingen ved Sentralsykehuset i Trondheim og prosektor ved avdelingens laboratorium frem til han avgikk med pensjon i 1963.

Swensson var formann i Vanføres Vel i Trøndelag fra 1951, formann i Trøndelag krets av Norges Badeforbund 1950–1957, formann i Trondheims forening for tuberkulosens bekjempelse 1949–1953, formann i Trøndelag medisinske selskap 1940–1943 og formann i Spareskillingsbankens forstanderskap fra 1943.

Swensson var medlem av Trondheim bystyre og formannskap 1935–1945 og formann i Trondheim Høyre 1936–1938.

Han var frimurer og provincialmester i Trondhjems Provincialloge 1965–1970.

Han ble tatt opp som medlem av Det Kongelige Norske Videnskabers Selskab i 1941. Han ble utnevnt til ridder av 1. klasse av St. Olavs Orden i 1963.

Referanser 

Norske leger
Lokalpolitikere i Trondheim
Høyre-politikere i Sør-Trøndelag
Norske frimurere
Riddere av 1. klasse av St. Olavs Orden
Personer fra Trondheim kommune
Oslo fotokunstskole

Oslo Fotokunstskole er en statsstøttet kunstskole som underviser i fotografi. Skolen ble grunnlagt i 1989 av Emil Fedida.

Utdanningen går over 2 år. 1.klasse går på billedforståelse med utforsking av forskjellige fotografiske/kunstneriske sjangre, kunsthistorie med vekt på fotografiet og teknikkundervisning med vekt på analoge teknikker som sort/hvitt mørkerom, filmfremkalling, kamerateknikk.

2. klasse går på videre utforskninger av sjangre og selvstendige prosjekter. Kunsthistorien går på fordypning med vekt på fotografiet. I teknikk får elevene undervisning i digitale teknikker både innen bilde, video og bøker.

Skolen tilbyr også et deltidsstudium på kveldstid hvor man kan ta første året over to år. 

Skolen fungerer for mange som et springbrett til høyere utdanning innen foto og/eller kunst.

Eksterne lenker 
 
 Oslo Fotokunstskole

Utdanning i Oslo
Utdanningsinstitusjoner etablert i 1989